**Notă informativă**

**la proiectul Hotărîrii Guvernului**

**„Cu privire la alocarea mijloacelor financiare”**

Proiectul Hotărîrii Guvernului „Cu privire la alocarea mijloacelor financiare” a fost elaborat de Ministerul Afacerilor Interne, în coordonare cu Ministerul Mediului, Ministerul Finanțelor, Ministerul Dezvoltării Regionale și Construcțiilor și Agenția Relații Funciare și Cadastru.

În rezultatul ploilor torențiale care au avut loc în s. Popeasca r-l Ștefan Vodă în perioada 30 iunue-4 iulie 2013 sau majorat considerabil volumele de apă intre straturile terestre, care au provocat alunecări de teren pe o suprafață de 6 ha. În zona respectivă sunt amplasate 5 case de locuit la care au apărut fisuri considerabile pe pereții caselor de locuit.

Efectuînd analiza costurilor lucrărilor tehnico-inginereşti pentru realizarea măsurilor împotriva alunecărilor de teren, precum şi a caselor de locuit, Ministerul Afacerilor Interne, în comun cu Ministerul Mediului, Ministerul Finanțelor, Ministerul Dezvoltării Regionale și Construcțiilor și Agenția Relații Funciare și Cadastru au ajuns la concluzia, că varianta optimă în această situaţie este evacuarea sinistraţilor din zona periculoasă, şi alocarea altor case de locuit.

Luînd în consideraţie situaţia creată, Ministerul Afacerilor Interne propune de a aloca consiliului raional Ştefan Vodă din fondul de rezervă al Guvernului surse financiare în sumă de 832,2 mii lei pentru procurarea caselor de locuit cetățenilor: Pădureţ Iurie, Catan Tudor, Zolotuhin Anatolie, Vaculovschi Ruslan şi Pînzari Vasile, care au avut de suferit în urma alunecărilor de teren din s. Popeasca, r-l Ştefan Vodă.

Reieşind din cele expuse, precum şi luînd în consideraţie interesele statului, considerăm oportună aprobarea proiectului Hotărîrii Guvernului „Cu privire la alocarea mijloacelor financiare”.

**Ministru Dorin RECEAN**